作者：刘克庄
词牌/韵律：转调二郎神・二郎神

paragraphs: 近来塞上，喜蜡弹、羽书清省。
更万灶分屯，百年和籴，惭傀而今半省。
蒙鞑残兵骑猪遁，永绝生猺侵省。
做个太平民，戴花身健，催租符省。
何幸。
行人来密，佥军抽省。
但进有都俞，退无科琐，不用依时出省。
子厚南宫，仲舒西掖，又报岑参东省。
趁此际、纳禄悬车，亦为大司农省。